En 35-årig mand fra Sæby er i et lukket grundlovsforhør torsdag sigtet for forsøg på manddrab. Det er i sagen om skudepisoden tirsdag i denne uge i Sæby. Det var i den 35-åriges rækkehus i Sæbygårdparken skudepisoden fandt sted. Tidliger er en 36-årig mand blevet sigtet i sagen, mens det endnu ikke er lykkedes at afhøre den hårdest kvæstede, en 35-årig mand. Han blev skudt i maven med et jagtgevær. Da den kvæstede endnu ikke har haft mulighed for at afgive forklaring blev dagens grundlovsforhør holdt for lukkede døre, skriver Nordjyske Stiftstidende.

Opsummering:
Endnu ingen afhøring af den kvæstede i skudepisoden i Sæby